BMT oziq-ovqat va qishloq xo‘jaligi tashkilotining bildirishicha, shamol va yomg‘irlar cho‘l chigirtkalarining ko‘payishiga qulay sharoit yaratgan. Foto: Reuters Somalida cho‘l chigirtkalari yopirilishi sababli favqulodda holat e’lon qilindi. Bu haqda Garowe yangiliklar portali xabar berdi. Favqulodda holat mamlakat qishloq xo‘jalik vazirligi tomonidan e’lon qilingan. BMT oziq-ovqat va qishloq xo‘jaligi tashkilotining (FAO) bildirishicha, shamol va yomg‘irlar cho‘l chigirtkalarining ko‘payishiga qulay sharoit yaratgan. "Hasharotlar barcha hududlarga tarqalib, hosilni yo‘qotish xavfini tug‘dirmoqda", - deyiladi tashkilot bayonotida. Cho‘l chigirtkalari eng xavfli zararkunanda bo‘lib, ularning galalari yo‘lida uchragan o‘simliklarni yeb bitirib, sutkasiga 150 kilometr masofani bosib o‘tishi mumkin.